CELEX: 31978R1603
Language: el
Date: 1978-07-07 00:00:00
Title: Κανονισμός (ΕΟΚ) αριθ. 1603/78 του Συμβουλίου της 7ης Ιουλίου 1978 περί τροποποιήσεως του κανονισμού (ΕΟΚ) αριθ. 2744/75 «περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα»

Avis juridique important

|

31978R1603

Κανονισμός (ΕΟΚ) αριθ. 1603/78 του Συμβουλίου της 7ης Ιουλίου 1978 περί τροποποιήσεως του κανονισμού (ΕΟΚ) αριθ. 2744/75 «περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα»  

Επίσημη Εφημερίδα αριθ. L 188 της 11/07/1978 σ. 0001 - 0001 Ελληνική ειδική έκδοση: Κεφάλαιο 03 τόμος 22 σ. 0005  Ισπανική ειδική έκδοση: Κεφάλαιο 03 τόμος 14 σ. 0196  Πορτογαλική ειδική έκδοση : Κεφάλαιο 03 τόμος 14 σ. 0196 

ΚΑΝΟΝΙΣΜΟΣ (ΕΟΚ) αριθ. 1603/78 ΤΟΥ ΣΥΜΒΟΥΛΙΟΥ της 7ης Ιουλίου 1978 περί τροποποιήσεως του κανονισμού (ΕΟΚ) αριθ. 2744/75 "περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα"ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1254/78(2), και ιδίως το άρθρο 16 παράγραφος 5,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2744/75 του Συμβουλίου της 29ης Οκτωβρίου 1975 περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα(3), όπως τροποποιήθηκε από τον κανονισμό (ΕΟΚ) αριθ. 832/75(4) προβλέπει,  ιδίως, τους γενικούς κανόνες χορηγήσεως επιστροφών κατά την εξαγωγή για τα μεταποιημένα προϊόντα- ότι οι κανόνες αυτοί προβλέπουν τον καθορισμό επιστροφών μία φορά μόνο το μήνα- ότι, ως προς τη βύνη, προϊόν για το οποίο η αγορά παρουσιάζει οικονομικά χαρακτηριστικά ανάλογα με εκείνα των αγορών των σιτηρών βάσεως και των αλεύρων, θεωρήθηκε απαραίτητη  η δυνατότητα καθορισμού των επιστροφών σε συχνότερα διαστήματα και η ως εκ τούτου δυνατότητα, εγγυτέρας παρακολουθήσεως της εξελίξεως της διεθνούς αγοράς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 6 παράγραφος 6 του κανονισμού (ΕΟΚ) αριθ. 2744/75 συμπληρώνεται με την ακόλουθη περίοδο:  "Εν τούτοις, για τα προϊόντα της κλάσεως 11.07 του Κοινού Δασμολογίου, οι επιστροφές καθορίζονται τουλάχιστο μία φορά κάθε μήνα."  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Ιουνίου 1978.  Για το Συμβούλιο Ο Πρόεδρος H. D. GENSCHER  (1) ΕΕ αριθ. Ν 281 της 1.11.1975, σ. 1.  (2) ΕΕ αριθ. Ν 156 της 14.6.1978, σ. 1.  (3) ΕΕ αριθ. Ν 281 της 1.11.1975, σ. 65.  (4) ΕΕ αριθ. Ν 100 της 14.4.1976, σ. 1.